Hun var en populær foredragsholder i både Sverige og Norge. I mange år reiste hun rundt i Sverige og holdt foredrag om norsk litteratur, musikk og kultur. I midten av 1950-årene flyttet hun til Stockholm hvor hun ble studieleder for pasienter ved psykiatriske sykehus. Her gjorde hun en pionerinnsats, bl.a. med feriereiser til Italia for pasienter som hadde tilbragt mange år på psykiatriske sykehus. De siste årene av sitt liv ble hun et talerør for eldre på institusjon. Hun var foredragsholder på kurs i regi av det svenske kommuneforbundet og på kurs hos Norsk gerontologisk institutt. Grieg var også teateranmelder fra Stockholm for , og hun skrev en rekke noveller og artikler til tidsskrifter i Sverige og Norge.